[{"text_idx": "#000000", "text": "Patsient, naine, 27 kutsus endale kell 1.30 o\u0308o\u0308sel kiirabi, toodud enesetapumo\u0303tetega EMOsse su\u0308gavalt metsast, kahe koha vahelt. Elulised na\u0308itajad korras, patsient kontaktne. Manustatud diasepaami 10mg i/v, tilk jookseb. Kontaktisiku telefon kiirabikaardil."}, {"text_idx": "#000001", "text": "Nii vo\u0303tsin ma patsiendi kiirabilt vastu u\u0308hel juulikuu o\u0308o\u0308l. See oli kogu info, mis minule edastati inimese mo\u0303istmiseks. Abiarstina vastutan mina esimesena patsiendi la\u0308bivaatuse ja uuringute plaani osas.Psu\u0308hhiaatrilise patsiendiga ta\u0308hendab see po\u0303hjalikku vestlust nende imeliselt keerulisest ja vo\u0303imatultraskest murest. Mulle vaatas vastu va\u0308risev, hell pundar, kelle silmis oli u\u0308u\u0308ratu kurbus. Mitte miski ei valmista sind ette inimese, kelle soov on surma saada, silmadesse vaatamiseks ja temast pa\u0308riselt arusaamiseks. Sellest su\u0308ndis ka allolev luuletus, minu pu\u0308u\u0308e kogu mu empaatiat rakendada, ennast tema ellu mo\u0303elda. Luuletus, sest u\u0308ksko\u0303ik kui palju ma u\u0308ritan, ja\u0308a\u0308b enamik ikkagi ridade vahele."}, {"text_idx": "#000006", "text": "Ko\u0303ikjal mul ka\u0308idud ja ko\u0303ikjal ma nutnud"}, {"text_idx": "#000020", "text": "Olen kannatand kuid kannatus ka\u0308tkes"}, {"text_idx": "#000034", "text": "Ma ei tea kus ta on. Ma ei tea kuidas tal la\u0308heb. Ma ei tea kas ta elus on. Ma ei tea kas ko\u0303igest sellest u\u0308ldse kasu oli. Selliste juhtudega tunnen, et ei saa inimesi pa\u0308riselt aidata. Ja ei teagi kas neid saab pa\u0308riselt aidata, mis kurvastab. Tahan aidata, milleks muuks ma siin olen. Meid o\u0303petatakse, et patsiendi muresid ei tohi koju kaasa vo\u0303tta kuid ma teen seda peale igat vahetust ja kamaluga. Hamletlik olla vo\u0303i mitte olla on o\u0303o\u0303vastavalt ko\u0308itev. Na\u0308dalapa\u0308evad hiljem ei ma\u0308letanud o\u0303de, kellega patsiendi vastu vo\u0303tsin, et ko\u0303ik see juhtuski. Aga ma ei suuda unustada, aina mo\u0303tlen. Eks pean harjuma sellega, et mo\u0303ned ku\u0308simused ja\u0308a\u0308vadki vastusteta. Ko\u0303igil on oma elu, ko\u0303ik nad otsustasid, mina ei puutu tegelikult asja. Saan ainult loota, et kedagi kuidagi aitasin."}, {"text_idx": "#000035", "text": "Teistsugusus kuubis ehk pa\u0308ev Tartu kiirabis"}]